Samuel P. Huntington

Samuel Phillips Huntington (født 18. april 1927 i New York, død 24. desember 2008 i Martha’s Vineyard i Massachusetts) var en amerikansk statsviter. 
Han ble uteksaminert med laud fra Yale University som 18-åring, og etter å ha tjenestegjort en tid i United States Army, tok han mastergrad ved University of Chicago. Deretter tok han doktorgrad ved Harvard University, hvor han begynte å undervise som 23-åring i 1950. Huntington underviste ved Harvard University 1950–1959, og var professor i statsvitenskap og visedirektør ved Institutt for krigs- og fredsstudier ved Columbia University 1959–1963. I 1963 kom han tilbake som professor ved Harvard University, hvor han ble værende til sin død i 2008.
Huntington var med på å grunnlegge Foreign Policy i 1970, og fungerte som medredaktør frem til 1977. Han bidro ellers som konsulent for Utenriksdepartementet, utenrikspolitisk rådgiver for presidentkandidat Hubert Humphrey i 1968 og koordinator for sikkerhetsplanlegging i Nasjonalt sikkerhetsråd under president Jimmy Carter 1977–1978.Huntington var tidligere kjent for sine analyser av sivile og militære regimer, ikke minst i Latin-Amerika. Han ble først kjent i 1960-årene, da han hevdet at økonomisk fremgang ikke uten videre vil føre til demokrati i tidligere kolonier i den tredje verden. Første gang Huntington lanserte teorien om «sivilisasjonenes sammenstøt», var i en artikkel i tidsskriftet Foreign Affairs i 1993. Teorien ble siden bearbeidet i bokform, og har øvet stor innflytelse på samfunnsdebatten siden 1990-årene.
Han ble tatt opp som medlem i American Academy of Arts and Sciences i 1965.


== Referanser ==


== Litteratur ==
Huntington, Samuel P. (2007). Civilisationernes sammenstød : mod en ny verdensorden (dansk) (2 utg.). People's Press. ISBN 87-7055-147-2. 
Huntington, Samuel P. (2006). Civilisationernas kamp : mot en ny världsordning (svensk). Stockholm: Bokförlaget Atlantis. ISBN 91-7353-072-7. 
Huntington, Samuel P. (2004). Who Are We? The Challenges to America's National Identity (engelsk). New York: Simon & Schuster. ISBN 0-684-87053-3. 
Huntington, Samuel P.; Harrison, Lawrence E., red. (2000). Culture Matters: How Values Shape Human Progress (engelsk). New York: Basic Books. ISBN 0-465-03175-7. CS1-vedlikehold: Flere navn: redaktørliste (link)
Huntington, Samuel P. (1996). The Clash of Civilizations and the Remaking of World Order (engelsk) (1 utg.). New York: Simon & Schuster. ISBN 0-684-81164-2. 
Huntington, Samuel P. (1993). «The Clash of Civilizations?». Foreign Affairs (engelsk) (3): 22–49. 
Huntington, Samuel P. (1991). The Third Wave: Democratization in the Late Twentieth Century (engelsk). University of Oklahoma Press. ISBN 0-8061-2516-0. 
Huntington, Samuel P. (1981). American Politics: The Promise of Disharmony (engelsk). Cambridge: Belknap Press. ISBN 0-674-03020-6. 
Huntington, Samuel P.; Crozier, Michel; Watanuki, Joji (1975). The Crisis of Democracy: On the Governability of Democracies (engelsk). New York University Press. ISBN 0-8147-1364-5. CS1-vedlikehold: Flere navn: forfatterliste (link)
Huntington, Samuel P. (1968). Political Order in Changing Societies (engelsk). Yale University Press. ISBN 0-300-01171-7. 
Huntington, Samuel P. (1961). The Common Defense: Strategic Programs in National Politics (engelsk). Columbia University Press. ISBN 0-231-02518-1. 
Huntington, Samuel P. (1957). The Soldier and the State: The Theory and Politics of Civil-Military Relations (engelsk). Cambridge: Belknap Press. ISBN 0-674-81736-2.